**5. napirend**

**E l ő t e r j e s z t é s**

**Köveskál Község Önkormányzata Képviselő-testületének**

**2025. szeptember 18-án tartandó nyilvános ülésére**

**Tárgy:** **Köveskál, 532/1. hrsz.-ú ingatlanra vonatkozó településrendezési szerződés módosításának megtárgyalása**

**Előterjesztő:** Györffy Szabolcs Zoltán polgármester

**Előkészítette:** Cséri Mónika műszaki ügyintéző

Jogszabállyal nem ellentétes

Előterjesztő dr. Szabó Tímea címzetes főjegyző

Tisztelt Képviselő-testület!

Köveskál Község Önkormányzata és a tulajdonos 1001-Szín-Plusz Kft. között 2022. február 28. napján kelt településrendezési szerződés van hatályban, melynek tárgya a Köveskál, 532/1. hrsz.-ú ingatlanra vonatkozó szabályozás a felek megállapodásának megfelelően.

A nevezett ingatlan tulajdonosa 2024. évben módosítási kérelemmel élt a Köveskál, 532/1. hrsz.-ú ingatlanra vonatkozó, hatályban lévő helyi építési szabályzat (a továbbiakban: HÉSZ) rendelkezései vonatkozásában (kialakítható telkek mérete).

A kérelmezett módosítást a Képviselő-testület elfogadta, a HÉSZ módosítása nevezett ingatlan vonatkozásában 2024. december 30-án hatályba lépett. A településrendezési szerződés ezirányú módosítása eddig nem történt meg. Felek többszöri egyeztetésének eredményeként létrejött szerződés módosítás tervezet jelen előterjesztés mellékletét képezi.

A szerződés módosítás aláírásával (hatályba lépésével) kezdődhet meg a szerződésben foglalt kötelezettségek teljesítése, többek között a telekalakítási eljárás, az ingatlanok tulajdonviszonyainak rendezése.

Kérem, a hozzák meg döntésüket.

1. ***Határozati javaslat:***

**KÖVESKÁL KÖZSÉG ÖNKORMÁNYZATA KÉPVISELŐ-TESTÜLETÉNEK …./2025. (….) HATÁROZATA**

**Köveskál, 532/1. hrsz.-ú ingatlanra vonatkozó településrendezési szerződés módosításának megtárgyalásáról**

Köveskál Község Önkormányzata Képviselő-testülete *nem ért egyet* a Köveskál Község Önkormányzata és az 1001-Szín-Plusz Kft. közötti szerződés módosításának előterjesztés szerinti tartalmával.

Felhatalmazza a Képviselő-testület a Polgármestert, hogy további egyeztetéseket folytasson a az ingatlan tulajdonosával.

**Felelős**: Györffy Szabolcs Zoltán polgármester

**Határidő**: azonnal

1. ***Határozati javaslat:***

**KÖVESKÁL KÖZSÉG ÖNKORMÁNYZATA KÉPVISELŐ-TESTÜLETÉNEK …./2025. (….) HATÁROZATA**

**Köveskál, 435. hrsz.-ú ingatlan vonatkozásában érkezett vételi szándék megtárgyalásáról**

Köveskál Község Önkormányzata Képviselő-testülete *egyetért* a Köveskál Község Önkormányzata és az 1001-Szín-Plusz Kft. közötti szerződés módosításának előterjesztés szerinti tartalmával.

Felhatalmazza a Képviselő-testület a Polgármestert, hogy az előterjesztés szerinti tartalommal a szerződést aláírja.

**Felelős**: Györffy Szabolcs Zoltán polgármester

**Határidő**: azonnal